BBC Hausa - News - Brahimi ya kadu da rikicin Syria
Brahimi ya kadu da rikicin Syria
An sabunta: 5 ga Satumba, 2012 - An wallafa a 07:55 GMT
Sabon wakilin Majalisar Dinkin Duniya ga kasar Syria Lakhdar Brahimi ya bayyana adadin mutanen dake mutuwa a kasar a matsayin wani abin kaduwa yayinda ya kira ragargaza kasar da ake yi a matsayin wani bala'i.
A jawabinsa na farko ga babban zauren Majalisar Dinkin Duniya tun bayan nada shi a ranar assabar Mr Brahimin ya ce zai ziyarci kasar ta Syria cikin wasu 'yan kwanaki masu zuwa.
Sabon waikilin ya yi kuma kira ga Majalisar Dinkin Duniya ta ba shi goyan baya wajen sauke nauyin dake kansa.
Yace, goyon bayan al'ummar kasashen duniya wani abu ne mai muhimmanci.
Tun farko babban Sakataren Majalisa Dinkin Duniya Ban ki moon ya zargi kasashen dake aika wa gwamnatin Syria makamai da laifin yada bakin ciki da bacin rai.
Mr Ban din dai bai ambaci kasa ko guda ba, to amma Rasha, ita ce babbar kasar dake sayar wa gwamnatin Shugaba Assad makamai.
'Yan gudun hijirar Syria sun haura 100,000 a Agusta4 Satumba, 2012, syria
Da kamar wuya a shawo kan rikicin Syria - Brahimi3 Satumba, 2012, syria